title: 2011/240/EU: A Bizottság határozata ( 2011. április 14. ) a litvániai mezőgazdasági földterületek szerzésére vonatkozó átmeneti időszak meghosszabbításáról  EGT-vonatkozású szöveg

text:
               15.4.2011

               HU

               Az Európai Unió Hivatalos Lapja

               L 101/122

         A BIZOTTSÁG HATÁROZATA
   (2011. április 14.)
   a litvániai mezőgazdasági földterületek szerzésére vonatkozó átmeneti időszak meghosszabbításáról
   (EGT-vonatkozású szöveg)
   (2011/240/EU)
   AZ EURÓPAI BIZOTTSÁG,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésére,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak IX. melléklete 4. fejezetére,
   tekintettel a Litvánia által beterjesztett kérelemre,
   mivel:

               (1)

               A 2003-as csatlakozási okmány úgy rendelkezik, hogy Litvánia az ott rögzített feltételek szerint a csatlakozást követő, 2011. április 30-án lejáró hétéves időszakra fenntarthatja a más uniós tagállamból származó, Litvániában nem letelepedett, nem bejegyzett, fiókteleppel vagy ügynökséggel ott nem rendelkező természetes személyek és jogi személyek általi, mezőgazdasági földterület megszerzésére vonatkozó tilalmat. Ez az Európai Unió működéséről szóló szerződés 63–66. cikke által biztosított szabad tőkemozgás alóli átmeneti kivételt jelent. Ez az átmeneti időszak kizárólag egyszer, legfeljebb hároméves időtartamra hosszabbítható meg.

               (2)

               2011. február 4-én Litvánia kérelmezte a mezőgazdasági földterület megszerzésére vonatkozó átmeneti időszak három évvel történő meghosszabbítását.

               (3)

               Ezen átmeneti időszakra főleg azért volt szükség, hogy az egységes piac bevezetésének és a közös agrárpolitikára való áttérésnek a kezdetén megőrizzék a mezőgazdasági tevékenységek társadalmi-gazdasági feltételeit Litvániában. Az intézkedések célja különösen az volt, hogy a föld ára és a jövedelmek tekintetében Ausztriával, Belgiummal, Dániával, az Egyesült Királysággal, Finnországgal, Franciaországgal, Görögországgal, Hollandiával, Írországgal, Luxemburggal, Németországgal, Olaszországgal, Portugáliával, Spanyolországgal, és Svédországgal (a továbbiakban: EU-15) összehasonlítva kezdetben meglévő, hatalmas különbségek miatt a mezőgazdasági földterület megszerzésének liberalizálása által az agrárágazatra gyakorolt átmeneti hatással kapcsolatos aggályokat eloszlassa. Az átmeneti időszak célja volt továbbá az is, hogy megkönnyítsék a privatizációs folyamatot és a gazdálkodók mezőgazdasági termőfölddel való kárpótlását. A Bizottság a 2003. évi csatlakozási szerződésben a mezőgazdasági földingatlanok szerzésére megállapított átmeneti rendelkezések felülvizsgálatáról szóló, 2008. július 16-i jelentésében (a továbbiakban: a 2008. évi félidős felülvizsgálat) már hangsúlyozta annak fontosságát, hogy a fent említett mezőgazdasági reform az előirányzott átmeneti időszak végére befejeződjön (1).

               (4)

               A földreform még folyamatban van Litvániában. A litván hatóságok által benyújtott adatok szerint összesen 429 000 hektár állami földterület tulajdonjogát kell tisztázni. Jelen pillanatban csupán 77 200 hektár állami mezőgazdasági területet privatizáltak, és – a litvániai összes mezőgazdasági földterület 11,42 %-át kitevő – 351 000 hektár mezőgazdasági földterület tulajdonjoga még tisztázatlan.

               (5)

               A litván hatóságok véleménye szerint a tulajdonjogok tisztázatlansága a mezőgazdasági üzemek kedvezőtlen szerkezetével együtt óhatatlanul akadályozza a földügyleteket és a mezőgazdasági területek konszolidációját. A földterületek szétaprózottsága ugyanakkor alacsony versenyképességhez és kevésbé piacorientált gazdaságok kialakulásához vezet. Ebben az összefüggésben a litván hatóságok által 2009-re vonatkozóan rendelkezésre bocsátott adatokból kiderül, hogy abban az évben a legfeljebb 5 hektár méretű gazdaságok tették ki az összes gazdaság 52,5 %-át.

               (6)

               A litván mezőgazdasági ágazat fent említett, az EU-15 mezőgazdasági ágazatához képest alacsonyabb versenyképességét súlyosbítja az, hogy nehéz hozzáférni a pénzügyi forrásokhoz, és hogy magasak a mezőgazdasági földterület megszerzésére felhasznált kereskedelmi hitelekre alkalmazott kamatok (2009-ben több mint 10 %).

               (7)

               Ezenfelül a mostani globális pénzügyi és gazdasági válság is negatív hatással volt Litvánia gazdaságára, különösen a mezőgazdasági termékek értékesítési áraira. A Litván Köztársaság Kormánya statisztikai hivatalának adatai alapján a mezőgazdasági termékek 2009. évi felvásárlási árainak teljes indexe a 2008. évhez képest 77,8 volt. A visszaesés különösen jelentős volt a növénytermesztési ágazatban, ahol ezen mezőgazdasági termékek 2009. évi felvásárlási árainak teljes indexe a 2008. évhez képest 69,1 volt.

               (8)

               A fent említett tényezők megmagyarázzák a litván mezőgazdasági termelők jövedelme és az EU-15 termelőinek jövedelme közötti még mindig jelentős, bár csökkenő szakadékot. Az EUROSTAT szerint 2009-ben Litvániában a mezőgazdasági termelők jövedelmének szintje 13,6 %-kal, míg az EU-27 termelőinek átlagos jövedelme 10,7 %-kal csökkent.

               (9)

               A mezőgazdasági jövedelem szintjéhez hasonlóan a mezőgazdasági földterületek értékesítési árai esetében is fennáll a szakadék Litvánia és a többi uniós tagállam között. Az EUROSTAT adatai alapján a litvániai mezőgazdasági földterületek árai alacsonyan maradnak a többi uniós tagállamhoz képest. A mezőgazdasági földek eladási árának teljes konvergenciája soha nem volt elvárt, sem az átmeneti időszak megszüntetésének szükséges előfeltétele. Mindazonáltal a Litvánia és az EU-15 közötti jelentős földárkülönbségek olyan nagyok, hogy akadályozhatják az árkonvergencia felé való zökkenőmentes előrehaladást.

               (10)

               Mindezt szem előtt tartva (a litván hatóságok szerint is) feltételezhető, hogy a korlátozás 2011. május 1-jével történő feloldása nyomást gyakorolna a litvániai földárakra. Ezért az átmeneti időszak lejártával a litván mezőgazdasági földterületek piacán súlyos zavarok kialakulása fenyeget.

               (11)

               Biztosítani kell ezért a csatlakozási okmány IX. mellékletének 4. fejezetében említett átmeneti időszak hároméves meghosszabbítását.

               (12)

               Annak érdekében, hogy a piac teljes mértékben felkészüljön a liberalizációra, továbbra is rendkívül fontos – még kedvezőtlen gazdasági körülmények között is –, hogy elősegítsék olyan tényezők javulását, mint a gazdálkodók hitel- és biztosítási lehetőségei, és az átmeneti időszak során befejeződjön a mezőgazdasági szerkezeti reform, amint azt a 2008. évi félidős értékelés is hangsúlyozta.

               (13)

               Mivel a nyitott egységes piac mindig az európai prosperitás középpontjában volt, a külföldi tőke fokozott beáramlása potenciális előnyökkel járna a litvániai mezőgazdasági piac számára is. A 2008. évi félidős értékelésben kiemeltek szerint a külföldiek mezőgazdasági befektetései hosszú távon jelentős hatással lehetnek a tőke és a know-how biztosítására, a földpiacok működésére és a mezőgazdasági termelékenységre. A külföldi tulajdonlás korlátozásának fokozatos lazítása az átmeneti időszakban szintén hozzájárulna a piac teljes liberalizációra való felkészítéséhez.

               (14)

               A jogbiztonság céljából és annak elkerülése érdekében, hogy a jelenlegi átmeneti időszak lejárta után Litvánia nemzeti jogrendszerében joghézag alakuljon ki, ennek a határozatnak az Európai Unió Hivatalos Lapjában való kihirdetése napján kell hatályba lépnie,

         ELFOGADTA EZT A HATÁROZATOT:
   1. cikk
   A Litvániában a mezőgazdasági földterület megszerzésére vonatkozó, a 2003. évi csatlakozási okmány IX. mellékletének 4. fejezetében említett átmeneti időszakot 2014. április 30-ig meg kell hosszabbítani.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2011. április 13-án.

            a Bizottság részéről

            az elnök

         José Manuel BARROSO

      (1)  COM(2008) 461 végleges, 2008. július 16.


title: A Végrehajtó Bizottság határozata (1998. szeptember 16.) a Schengent értékelő és végrehajtását felügyelő Állandó Bizottság létrehozásáról (SCH/Com-ex (98)26 def.)

text:
Fontos jogi nyilatkozat

|

41998D0026

Hivatalos Lap L 239 , 22/09/2000 o. 0138 - 0143

		A végrehajtó Bizottság határozata(1998. szeptember 16.)a Schengent értékelő és végrehajtását felügyelő Állandó Bizottság létrehozásáról(SCH/Com-ex (98)26 def.)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a Schengeni Megállapodás végrehajtásáról szóló egyezmény 7. cikkére,tekintettel az egyezményhez mellékelt záróokmányban a 139. cikkhez fűzött együttes nyilatkozatra,mivel az Állandó Bizottság létrehozását célzó kezdeményezés abból a törekvésből ered, hogy az kiegészítse az Európai Unió keretében már meglévő eszközöket;figyelembe véve a nemzeti szuverenitás elve betartásának szükségességét;mivel megfelelő időben szükséges lehet a bizottság átalakítása az Európai Unió működési kereteinek figyelembevételével,A KÖVETKEZŐKÉPPEN HATÁROZOTT:A Végrehajtó Bizottság felügyelete alatt egy Schengent értékelő és végrehajtását felügyelő állandó bizottság (a továbbiakban "Állandó Bizottság") alakul, egyrészről annak megállapítására, hogy teljesült-e az egyezmény hatálybaléptetésének minden előfeltétele a hatálybaléptetésre jelölt államokban, másrészről pedig annak biztosítására, hogy azok az államok, amelyek már alkalmazzák az egyezményt, helyesen alkalmazzák a schengeni vívmányokat, különösen a problémák azonosítása és megoldási javaslatok kidolgozása révén.Az Állandó Bizottság egyedül felelős azoknak a jelentéseknek az elkészítéséért, amelyek alapján a hatálybaléptetésre jelölt államoknak a Schengeni Egyezmény hatálybaléptetésére irányuló előkészületeit értékelik, és amelyek alapján igazolják, hogy a Schengeni Egyezmény gyakorlati alkalmazásának és a belső határokon történő ellenőrzések megszüntetésének minden előfeltétele teljesült.Az Állandó Bizottság második feladata az, hogy megteremtse annak alapjait, hogy a Végrehajtó Bizottság biztosíthassa a Schengeni Egyezmény helyes alkalmazását azokban az államokban, amelyekben azt már hatályba léptették, különösen oly módon, hogy figyelemmel kíséri a külső határokat vizsgáló bizottságok által tett ajánlásokat, biztosítja, hogy megszülessenek a kiegészítő intézkedések a külső határokról szóló éves jelentésben említett hiányosságok orvoslására, nagyobb figyelmet szentel a külső határokon történő ellenőrzések minőségének javításához szükséges közös erőfeszítéseknek, és optimalizálja az egyezmény alkalmazását a rendőrségi együttműködés, az igazságügyi együttműködés és a SIS területén. Az Állandó Bizottság megoldásokat keres az észlelt problémákra, és javaslatokat tesz az egyezmény kielégítő és optimális végrehajtására. Az egyezmény helyes alkalmazása ellenőrzésének kizárólagos felelőssége továbbra is a schengeni államokat terheli. Az Állandó Bizottság ennélfogva arra szorítkozik, hogy elvégzi az alábbi feladatban megállapított ellenőrzéseket.Ez a két feladat indokolja, hogy az Állandó Bizottság két elkülönült feladatot kapjon:1. elkészíti a jelentéseket, melyek alapul szolgálnak annak megállapításához, hogy a Schengeni Egyezmény hatálybaléptetésének minden előfeltétele teljesült egy hatálybaléptetésre jelölt államban. Ezekben az esetekben a bizottság elnevezése "értékelő bizottság", feladata pedig annak értékelése, hogy ezek az államok mennyire felkészültek;2. megteremti annak alapjait, hogy a Végrehajtó Bizottság biztosíthassa az egyezmény megfelelő alkalmazását azokban az államokban, amelyekben már alkalmazzák az egyezményt, abból a célból, hogy optimalizálja annak alkalmazását és a schengeni partnerek közötti együttműködést. Először is, megoldásokat kell találnia azokra a problémákra, amelyek az egyezmény hatálybaléptetése óta merültek fel, és javaslatokat kell készítenie az ellenőrzések optimalizálására, összhangban az elérni kívánt célokkal és az egyezmény szellemével. Ilyen esetben a bizottság elnevezése "végrehajtási bizottság".I. ÉRTÉKELŐ BIZOTTSÁG AZ EGYEZMÉNYT HATÁLYBA LÉPTETNI KÍVÁNÓ JELÖLT ÁLLAMOKBAN1. AZ ÉRTÉKELŐ BIZOTTSÁG FELADATAIMinden alkalommal, amikor egy állam arra pályázik, hogy hatályba léptesse az egyezményt, az Állandó Bizottság, értékelési feladatának keretében jelentést készít, amelyben megállapítja azoknak a kritériumoknak a listáját, amelyeknek a jelölt államoknak meg kell felelniük. Ez a lista pontosan megjelöli az elérendő szintet az egyezmény által lefedett valamennyi területen. Amintezeket a kritériumokat a Végrehajtó Bizottság jóváhagyta, az Állandó Bizottság egy másik jelentésben értékeli, hogy az egyezményt hatálybaléptetni kívánó jelölt állam megfelel-e a kritériumoknak, és eléri-e a megkívánt szintet.A bizottság hatásköreinek mindegyikében arra utasíthatja az illetékes szakértők csoportját, hogy a megfelelő szakterületen készítsen jelentést. A jelentések a minőségi, mennyiségi, működési, igazgatási és szervezeti kérdésekkel foglalkoznak, és kiemelik a hiányosságokat vagy gyengeségeket, és egyidejűleg megoldásokat javasolnak.2. HATÁSKÖRÖKA bizottság részletes és kimerítő jelentést készít és értékeli, hogy az egyezményt hatálybaléptetni kívánó jelölt államok mennyire felkészültek az 1993. december 14-i SCH/Com-ex (93) 10 határozat valamennyi említett területén, és biztosítja, hogy a schengeni vívmányok végrehajtásának minden előfeltételét betartsák. Az értékelés különösen a következő területeket öleli fel:- ellenőrzések a külső határokon, különösen a Közös Kézikönyv alkalmazása,- a külső szárazföldi és tengeri határok őrizete,- vízumok, különösen a Közös konzuli utasítás alkalmazása,- a külföldiek mozgásának feltételei, ideértve az illegális bevándorlással és a jogellenesen schengeni területen tartózkodó külföldiekkel kapcsolatban hozott intézkedéseket,- tartózkodási engedélyek és a beléptetési tilalmat elrendelő figyelmeztető jelzések,- rendőrségi együttműködés,- kölcsönös bűnügyi jogsegély, ideértve a kiadatás területét is,- kábítószerek,- SIS, különösen a Sirene kézikönyv alkalmazása,- személyes adatok védelme,- a kitoloncolással és visszafogadással kapcsolatos politika,- a repülőtereken belüli mozgással kapcsolatos rendelkezések.Egyfelől az Állandó Bizottság alapul veszi a következő feladatokat a külső határokkal, a rendőrségi együttműködéssel, a SIS-sel és a vízumokkal kapcsolatos területeken; másfelől, elkészíti azoknak a feladatoknak a listáját, amelyeket más területek szakértőinek kell elvégezniük:a) Ellenőrzések a külső határokon és migrációs áramlások, ideértve többek között a harmadik államokkal történő két- és többoldalú együttműködést és a visszafogadás kérdését isFigyelembe véve a helyi földrajzi adottságokat, és attól függően, hogy a vizsgált állam milyen külső határokkal rendelkezik, a szakértők a következőket tehetik meg:- megtekintenek minden külső tengeri határt, hogy helyben gyűjthessenek információt a tengeri és szárazföldi határőrizeti intézkedések eredményességével kapcsolatban, különösen éjszaka; továbbá megfigyelik, hogyan hajtják végre a személyek és áruk ellenőrzését a nagyobb kikötőkben,- megfigyelik az ellenőrzési intézkedéseket a szárazföldi határokon abból a célból, hogy ellenőrizzék eredményességüket nappal és éjszaka. Információt gyűjtenek az illegális bevándorlás elleni küzdelemről, többek között az ellenőrző hatóságokkal folytatott megbeszélések révén,- meglátogatnak minden repülőteret abból a célból, hogy ellenőrizzék, hogyan alkalmazzák a schengeni rendszert,- meglátogatják továbbá a külső határok és a bevándorlás ellenőrzéséért felelős Központi Hatóságokat és megvizsgálják az igazgatási struktúrákat és a nemzeti és helyi szintek közötti koordinációt,- a határátkelők és a Központi Hatóság meglátogatása során megvizsgálják a határon történő vízumkiadás gyakorlatát,- a határátkelők és a Központi Hatóság meglátogatása során ellenőrzik, hogy képesek-e a SIS működtetésére,- értékelik a külső határokon elvégzendő ellenőrzések módozatait, az engedélyezett határátkelőhelyeken és a közbeeső határszakaszokon is,- értékelik a külső határokon rendelkezésre álló technikai eszközöket, többek között azokat, amelyek a hamis vagy hamisított dokumentumok felismerésére szolgálnak,- értékelik a szárazföldi és tengeri határok őrizetét,- ellenőrzik, hogy a személyi állomány létszáma megfelel-e a különböző meglátogatott határok sajátosságainak, és ellenőrzik azok képzettségét, különösen a hamis vagy hamisított dokumentumok felismerése terén,- ellenőrzik a meglátogatott külső határokon meghozott intézkedéseket az illegális bevándorlás és általában a bűnözés ellen,- ellenőrzik a határokon be nem engedett vagy illegálisan ott tartózkodó személyekkel szemben hozott intézkedéseket,- ellenőrzik az embercsempész-hálózatok elleni harcra felvonultatott eszközöket,- értékelik a határos állammal (államokkal) való együttműködést.A látogatás célja, hogy a helyszínen értékelje a határőrizeti intézkedések eredményességét, és azt, hogy megfelelnek-e a Schengeni Egyezményben, az Közös kézikönyvben és a Végrehajtó Bizottság vonatkozó határozataiban megállapított schengeni ellenőrzési szintnek.b) Együttműködés a közös határokon az egyezményt már alkalmazó államokkal, főleg a rendőrségi és igazságügyi együttműködés tekintetében, különös tekintettel a kétoldalú megállapodások megkötésére és az összekötő tisztviselők kiküldéséreEbben az összefüggésben az Állandó Bizottság feladata, hogy megvizsgálja a következő szempontokat:- a napi együttműködés eredményessége a közös határok térségében az egyezmény és a kétoldalú megállapodások végrehajtása során,- képesség és készség a közös határ menti együttes műveletek végrehajtására és fejlesztésére az egyezménynek és a kétoldalú megállapodásoknak megfelelően,- képesség és készség az összekötő tisztviselőkkel való együttműködés végrehajtására és fejlesztésére,- a schengeni külső határokkal szomszédos államokkal való együttműködés eredményessége a bűnözés elleni küzdelemben és különösen az embercsempész-hálózatok elleni küzdelemben,- a rendőrség hozzáférése az adatbázisokhoz és a képzettsége általánosságban,- a határmenti együttműködési struktúrák eredményessége,- a jelölt állam és a schengeni államok hatóságai közötti közvetlen együttműködés és kapcsolatok,- azoknak az eszközöknek a szintje és annak a személyi állománynak a létszáma, amelyek a határok térségében a biztonsághoz hozzájárulnak.c) A SIS, a Sirene Irodák, a berendezések és a személyes adatok védelmeEbben az összefüggésben az Állandó Bizottság feladata, hogy megvizsgálja a következő szempontokat:Technikai szempontok- a leendő SIS nemzeti rész minőségi, mennyiségi, működési, szervezeti és technikai kérdései,- az információknak a nemzeti információs rendszerekből a SIS nemzeti részbe történő továbbítására használt technikai eszközök és eljárások (adatbevitel a SIS-be a nemzeti információs rendszerekből),- a SIS adatok helyszíni felhasználók számára való hozzáférhetővé tételének technikai eszközei és a SIS nemzeti rész és a SIS központi rész adatai összehangolásának biztosítása,- az SIS nemzeti rész technikai hozzáférhetősége.Az adatokkal és felhasználásukkal kapcsolatos szempontok- azoknak az adatoknak a mennyisége, amelyeket az állam kész a SIS-be integrálni,- a rendszerbe integrálandó adatok minősége (a rubrikák megadása),- a terminálok földrajzi elhelyezkedése, a terminálok száma és működési állapota (a SIS adatok hozzáférhetősége a végfelhasználók számára),- a SIS-ben tárolt adatok felhasználására jogosult szervek alkalmazottainak képzése,- azok a belső eljárások és utasítások, amelyeket a figyelmeztető jelezések kiadásánál és találat esetén kell alkalmazni,- a különböző figyelmeztető jelzések lehetőségeinek felhasználása,- a Sirene Irodák működési kapacitása (koordináció a szolgálatok között, válaszadási határidő).A berendezések és az adatok védelme- a berendezések és a személyes adatok védelmének szervezeti és technikai kérdései,- a rendszerekbe és az adatállományokba való behatolás megelőzésére tett intézkedések,- azok az intézkedések, amelyek a felhasználók felelősségi körétől függően különböző adatfeldolgozási módot biztosítanak,- a lejárt jelzések törlésének feltételei.d) A vízumok kiadása- a vízumok kiadásának általános feltételei, összehasonlítva a Közös konzuli utasításban foglaltakkal,- a vízumok kiadását megelőző konzultációkra vonatkozó rendelkezések,- a vízumok kiadása előtt a SIS-ben való keresésre vonatkozó rendelkezések,- a schengeni vízumbélyegek beszerzésére és a tárolási feltételekre vonatkozó rendelkezések.Az Állandó Bizottság ügyel e jelentések összehangolására, és átfogó jelentést nyújt be a Végrehajtó Bizottságnak.II. VÉGREHAJTÁSI BIZOTTSÁG AZ EGYEZMÉNYT MÁR ALKALMAZÓ ÁLLAMOKBAN1. FELADATOKAz Állandó Bizottság feladatkörébe tartozik a külső határokon esetlegesen felmerülő problémák felderítése és az olyan helyzetek azonosítása, amelyek nem felelnek meg az egységes szintnek az egyezmény szellemének és céljainak megfelelően. Az Állandó Bizottság révén a vizsgált állam és a Végrehajtó Bizottság tájékoztatást kap a felmerült problémákról és az egyezmény kielégítő és optimális alkalmazására tett megoldási javaslatokról. Az egyezmény hatálybaléptetése óta felmerült problémákkal kapcsolatban a bizottság feladata, hogy technikai javaslatokat tegyen az ellenőrzések, a biztonság és a kölcsönös bűnügyi jogsegély – ideértve a kiadatást is – javítására.A bizottság ellenőrzi továbbá, hogy a külső határokat látogató bizottságok által tett ajánlások és megjegyzések nyomán történtek-e intézkedések, és azok lehetővé tették-e a biztonsági hiányosságok megszüntetését. A bizottságnak feladata az is, hogy nyomon kövesse az egyezményt alkalmazó államok külső határainak helyzetéről szóló éves jelentésben feltárt problémákat.Végül a bizottság feladatait rugalmasan és objektíven látja el, együttműködve az illetékes hatóságokkal, betartva a nemzeti szinten alkalmazandó jogi és etikai szabályokat, valamint ennek során arra törekszik, hogy szem előtt tartsa a biztonság javításának és az egyezményt alkalmazó többi állam érdekei védelmének közös célkitűzését.2. HATÁSKÖRBE TARTOZÓ TERÜLETEKAz egyezményt már alkalmazó államok esetében a bizottság szélesebb hatáskörrel rendelkezik, mint a látogató bizottságok, de továbbra is a gyakorlati kérdésekre összpontosít. Azok a területek, amelyek az értékelésnél szóba jönnek, és amelyeket ezért figyelembe kell venni, lefedik a schengeni vívmányok egészét, ezek különösen a következők:- a külső határok ellenőrzése és őrizete,- rendőrségi együttműködés az egyezményt már alkalmazó államok határ menti területein,- a Schengeni Információs Rendszer,- a schengeni vízumok kiadásának feltételei (különösen a partnerállamokkal való előzetes konzultációk módozatai a szenzitív államok állampolgárai kapcsán),- azon külföldiek tartózkodásának a megszüntetését célzó intézkedések, akik jogellenesen tartózkodnak schengeni területen,- kölcsönös bűnügyi jogsegély, ideértve a kiadatást is.A következő kérdéseknek kell elsőbbséget biztosítani:a) Külső határok ellenőrzése és őrizete- a külső határok mentén a hivatalos határátkelőhelyeken és a köztük húzódó határszakaszokon folyó ellenőrzések végrehajtásáról szóló rendelkezések,- a külső határokon rendelkezésre álló technikai eszközök, különösen azok, amelyek hamis vagy hamisított okmányok felismerésére szolgálnak,- annak meghatározása, hogy a személyi állomány megfelelő létszámú-e, figyelemmel a vizsgált határ sajátosságaira,- a külső határok ellenőrzése és őrizete, mely magában foglalja a járőröket és a helyhez kötött őrizet rendszereit és módszereit is,- a tisztviselők képzése, különösen a hamis vagy hamisított okmányok felismerése terén,- a meglátogatott külső határokon az illegális bevándorlás és általában a bűnözés elleni harc érdekében tett intézkedések,- a határokon be nem engedett vagy a jogellenesen schengeni területen tartózkodó személyekkel szemben hozott intézkedések,- az embercsempész-hálózatok elleni küzdelemre szánt eszközök,- a szomszédos állammal (államokkal) való együttműködés meglévő formái,- azon szerv(ek) igazgatási szervezete, amely(ek) az illegális bevándorlás elleni harcért és az e szervek közötti nemzeti és helyi szintű koordinációért felelős(ek),- a SIS felhasználása a határállomásokon.b) Rendőrségi együttműködés az egyezményt már alkalmazó államok határ menti térségeiben- kétoldalú megállapodások megléte,- a továbbüldözés és a megfigyelés jogának gyakorlása,- a határon átnyúló együttműködés struktúrái,- a szervek közötti közvetlen együttműködés,- a határ menti térségben biztonsági célokra rendelkezésre álló eszközök és személyi állomány,- az összekötő tisztviselők révén megvalósuló együttműködés.c) A Schengeni Információs Rendszer- adatbevitel a SIS-be a nemzeti rendszerekből,- a SIS nemzeti rész és a Sirene Irodák technikai hozzáférhetősége,- a végfelhasználók hozzáférése a SIS adatokhoz,- a lejárt figyelmeztető jelzések törlésének feltételei,- a különböző figyelmeztető jelzések lehetőségeinek felhasználása,- a Sirene Irodák működési kapacitása: válaszadási határidő stb.d) A schengeni vízumok kiadásának feltételei- a vízumok kiadása előtti konzultációkra vonatkozó rendelkezések a Közös konzuli utasítás 5B. melléklete szerint,- a schengeni vízumok kiadása előtt a SIS-ben történő keresésre vonatkozó rendelkezések,- korlátozott területi érvényességű vízumok (KTÉV-k) kiadása: mennyiség, célcsoportok, okok,- a schengeni vízumbélyegek beszerzésére és a tárolási feltételekre vonatkozó rendelkezések.III. AZ ÁLLANDÓ BIZOTTSÁG MŰKÖDÉSÉT SZABÁLYOZÓ ELVEKAz Állandó Bizottság összetételeA bizottság állandó testület. Minden egyes, az egyezményt vagy az Együttműködési Megállapodást aláíró állam egy magas rangú képviselője vesz benne részt. (A magas rangú képviselőt más személyek is kísérhetik.) Az Állandó Bizottságot a titkárság segíti üléseivel és különböző látogatásaival kapcsolatos munkájában.Az Állandó Bizottság valamennyi országot felkeresi, a Végrehajtó Bizottság által megállapított sorrendben és időközönként.Feladataik ellátása érdekében az állandó tagok felhívhatják a schengeni államokat arra, hogy ideiglenesen a bizottság hatáskörébe eső területen dolgozó szakértőket küldjenek ki, különösen abból a célból, hogy az állandó tagok által meghatározott rendelkezések szerint feladatokat hajtsanak végre az országokban. Egyes szakértői feladatok végrehajthatók közösen vagy összpontosíthatnak egy területre. Minden állam jogosult minden egyes hatásköri területen egy szakértőt kinevezni a feladatok végrehajtására az Állandó Bizottság keretében. Az Állandó Bizottság ugyanakkor törekszik arra, hogy a delegációk létszámát olyan szinten tartsa, amely összeegyeztethető az ilyen feladatok technikai kényszereivel.Amennyiben egy időben több látogatásra is sor kerül, amelyekben az egyes szakterületek mindegyikének szakértői csoportjai részt vesznek, a látogatás vége előtt koordinációs ülést szerveznek az összes szakértő részvételével.A szakértőknek rendelkezniük kell a szükséges képzettséggel, és általában kívánatos, hogy kijelölésüknél bizonyos folyamatosság érvényesüljön.Az Európai Bizottság megfigyelőként részt vesz az Állandó Bizottság munkájában és az Állandó Bizottságot, a Központi Csoportot és a Végrehajtó Bizottságot segítő munkacsoportok tevékenységében.Közös Ellenőrző HatóságAz Állandó Bizottság feladatait a Közös Ellenőrző Hatóság hatáskörének sérelme nélkül végzi. Az Állandó Bizottság felhatalmazást kap arra, hogy konzultáljon a Közös Ellenőrző Hatósággal a hatáskörébe tartozó területeken.Vizsgálandó helyszínekAz Állandó Bizottság az illetékes munkacsoportokkal egyetértésben esetenként jelöli ki a meglátogatandó helyszíneket és a begyűjtendő információk körét.A nyelvhasználat szabályozásaA látogatások során használt nyelvet látogatásonként határozzák meg.A bizottság tevékenységének segítéseA felkeresett állam hatóságai biztosítják, hogy a hatóságaik a bizottság számára a szükséges együttműködést és segítséget nyújtsák ahhoz, hogy lehetővé tegyék a bizottság számára feladatainak megfelelő ellátását. A felkeresett államnak el kell látnia a bizottságot a vizsgálandó helyszínekre vonatkozó lényeges információkkal és minden hasznos statisztikai, ténybeli, elemző vagy egyéb információval (a schengeni hivatalos nyelvek egyikén) legalább egy hónappal a vizsgálat megkezdése előtt.A látogatások során felmerült utazási és tartózkodási költségek megtérítéseAz utazás és a tartózkodás költségeit a bizottság tagjai vagy szakértőik állják. A fogadó állam állja a helyszíni logisztikai költségeket.A jelentés megfogalmazásaA jelentés egy egységes minta alapján készül, amelyet az Állandó Bizottság az illetékes munkacsoportokkal konzultálva állít össze. A minta a szükségletekhez és a körülményekhez igazítható.Az elnökség elkészíti a jelentés előzetes tervezetét és átadja a szakértők csoportjának, amely konszenzusra törekszik a jelentés megfogalmazásában. A fogadó állam képviselői ebben a szakértői csoportban megfigyelői státusszal rendelkeznek. Amint a szakértők elkészítették a jelentést, átadják a fogadó államnak, amely ehhez véleményt fűzhet. A jelentést és a véleményt az Állandó Bizottság elé terjesztik, amely megkísérel konszenzust kialakítani a két dokumentum között. Azoknak a kitételeknek a tekintetében, amelyek vitásak maradnak, az Állandó Bizottság jelentése bemutatja a felek mindegyikének álláspontját.A jelentésekből világosan ki kell derülnie, hogy mely területeken teljesültek a célkitűzések és melyeken nem, valamint szerepelniük kell az azokra a meghozandó intézkedésekre vonatkozó konkrét javaslatoknak, amelyek célja a helyzet orvoslása vagy javítása. A végső határozat meghozatalának felelőssége minden esetben a Végrehajtó Bizottságé.BizalmasságA bizottság tagjai és a szakértők a feladataik ellátása során szerzett információkat bizalmasnak tekintik. Az e határozat értelmében elkészített jelentések bizalmasak.Königswinter, 1998. szeptember 16.az elnökM. Kanther--------------------------------------------------


title: 2014/911/EU: A Tanács határozata ( 2014. december 4. ) a daktiloszkópiai adatokra vonatkozó, Lettországgal való automatizált adatcsere megindításáról

text:
               17.12.2014

               HU

               Az Európai Unió Hivatalos Lapja

               L 360/28

         A TANÁCS HATÁROZATA
   (2014. december 4.)
   a daktiloszkópiai adatokra vonatkozó, Lettországgal való automatizált adatcsere megindításáról

      (2014/911/EU)

   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A 2008/616/IB tanácsi határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Lettország kitöltötte az adatvédelemre vonatkozó kérdőívet és a daktiloszkópiai adatok cseréjére vonatkozó kérdőívet.

               (6)

               Lettország Ausztria részvételével sikeres kísérleti adatcserét hajtott végre.

               (7)

               Lettországban értékelő látogatásra került sor, és erről az osztrák értékelő csoport értékelő jelentést készített, amelyet elküldött az érintett tanácsi munkacsoportnak.

               (8)

               A daktiloszkópiai adatokra vonatkozó kérdőív, értékelő látogatás és kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A daktiloszkópiai adatok automatizált keresése tekintetében Lettország maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 9. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. december 4-én.

            a Tanács részéről

            az elnök

         A. ORLANDO

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2006/955/EK,Euratom: A Tanács határozata ( 2006. december 18. ) az Európai Közösségek Bírósága eljárási szabályzatának a nyelvhasználati szabályok vonatkozásában való módosításáról

text:
                  29.12.2006

                  HU

                  Az Európai Unió Hivatalos Lapja

                  L 386/44

         A TANÁCS HATÁROZATA
         (2006. december 18.)
         az Európai Közösségek Bírósága eljárási szabályzatának a nyelvhasználati szabályok vonatkozásában való módosításáról
         (2006/955/EK, Euratom)
         AZ EURÓPAI UNIÓ TANÁCSA,
         tekintettel a Bíróság alapokmányáról szóló jegyzőkönyv 64. cikkére,
         az Európai Közösséget létrehozó szerződés 245. cikkének második bekezdésében, illetve az Európai Atomenergia-közösséget létrehozó szerződés 160. cikkének második bekezdésében említett eljárásnak megfelelően,
         tekintettel a Bíróság kérelmére,
         tekintettel a Bizottság 2006. december 12-i véleményére,
         tekintettel az Európai Parlament 2006. december 13-i véleményére,
         mivel a Bolgár Köztársaság és Románia csatlakozásával a bolgár és a román az Európai Unió hivatalos nyelve lesz és e nyelveket az eljárási szabályzat által meghatározott eljárási nyelvek között fel kell tüntetni,
         A KÖVETKEZŐKÉPPEN HATÁROZOTT:

            1. cikk
            Az Európai Közösségek Bíróságának 1991. június 19-i eljárási szabályzata (HL L 176., 1991.7.4., 7. o., a következő helyesbítéssel: HL L 383., 1992.12.29., 117. o.) az 1995. február 21-i (HL L 44., 1995.2.28., 61. o.), 1997. március 11-i (HL L 103., 1997.4.19., 1. o., a következő helyesbítéssel: HL L 351., 1997.12.23., 72. o.), 2000. május 16-i (HL L 122., 2000.5.24., 43. o.), 2000. november 28-i (HL L 322., 2000.12.19., 1. o.), 2001. április 3-i (HL L 119., 2001.4.27., 1. o.), 2002. szeptember 17-i (HL L 272., 2002.10.10., 24. o., a következő helyesbítéssel: HL L 281., 2002.10.19., 24. o.), 2003. április 8-i (HL L 147., 2003.6.14., 17. o.), 2004. április 19-i (HL L 132., 2004.4.29., 2. o.), 2004. április 20-i (HL L 127., 2004.4.29., 107. o.), 2005. július 12-i (HL L 203., 2005.8.4., 19. o.), 2005. október 18-i (HL L 288., 2005.10.29., 51. o.) módosításokkal, a következőknek megfelelően módosul:
            a 29. cikk (1) bekezdésének helyébe a következő szöveg lép:

                  „(1)   Az eljárás nyelve angol, bolgár, cseh, dán, észt, finn, francia, görög, holland, ír, lengyel, lett, litván, magyar, máltai, német, olasz, portugál, román, spanyol, svéd, szlovák vagy szlovén.”

            2. cikk
            Ez a határozat a Bolgár Köztársaságnak és Romániának az Európai Unióhoz történő csatlakozásáról szóló szerződés hatálybalépésével egyidejűleg lép hatályba.

            Az Európai Bíróság eljárási szabályzatának bolgár, illetve román nyelvű szövege az előző bekezdésben említett szerződés hatálybalépését követően kerül elfogadásra.
            Kelt Brüsszelben, 2006. december 18-án.

                  a Tanács részéről

                  az elnök

               J.-E. ENESTAM


title: A Tanács határozata ( 2010. május 18. ) a Nemek Közötti Egyenlőség Európai Intézete igazgatótanácsa tagjainak és póttagjainak kinevezéséről

text:
               27.5.2010

               HU

               Az Európai Unió Hivatalos Lapja

               C 137/22

         A TANÁCS HATÁROZATA
   (2010. május 18.)
   a Nemek Közötti Egyenlőség Európai Intézete igazgatótanácsa tagjainak és póttagjainak kinevezéséről
   2010/C 137/08
   AZ EURÓPAI UNIÓ TANÁCSA,
   Tekintettel az Európai Unió működéséről szóló szerződésre,
   tekintettel a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK tanácsi rendeletre (1) és különösen annak 10. cikkére,
   mivel:

               (1)

               A 1922/2006/EK tanácsi rendelet 10. cikke többek között úgy rendelkezik, hogy a Nemek Közötti Egyenlőség Európai Intézete igazgatótanácsának 18 tagját és póttagjait a Tanács hároméves időtartamra nevezi ki.

               (2)

               Tizennyolc tagállamnak (Belgium, Bulgária, a Cseh Köztársaság, Németország, Észtország, Spanyolország, Franciaország, Magyarország, Málta, Hollandia, Ausztria, Portugália, Románia, Szlovénia, Szlovákia, Finnország, Svédország és az Egyesült Királyság) tagokat és póttagokat kell jelölnie a 2010. június 1. és 2013. május 31. közötti időszakra.

               (3)

               Valamennyi fent említett tagállam kormánya benyújtotta a Tanácsnak a jelöltek listáját,

         ELFOGADTA EZT A HATÁROZATOT:
   1. cikk
   A Tanács a 2010. június 1. és 2013. május 31. közötti időtartamra a következő személyeket nevezi ki a Nemek Közötti Egyenlőség Európai Intézete igazgatótanácsának tagjaivá és póttagjaivá:

      KORMÁNYKÉPVISELŐK

               Ország

               Tagok

               Póttagok

               Belgium

               Michel PASTEEL

               Annemie PERNOT

               Bulgária

               Tatjana Spassova KMETOVA

               Petia Mihajlova MOEVA

               Cseh Köztársaság

               Andrea BARŠOVÁ

               Czeslaw WALEK

               Németország

               Eva Maria WELSKOP-DEFFAA

               Renate AUGSTEIN

               Észtország

               Käthlin SANDER

               Christian VESKE

               Spanyolország

               Enriqueta CHICANO JÁVEGA

               Cecilia PAYNO DE ORIVE

               Franciaország

               Ms Elisabeth TOMÉ-GERTHEINRICHS

               Ms Françoise VILAIN

               Magyarország

               SEBESTYÉN Zsuzsa

               KISSNÉ BENCZE Katalin

               Málta

               Therese BUGEJA

               Therese SPITERI

               Hollandia

               Carlien SCHEELE

               Ferdi LICHER

               Ausztria

               Vera JAUK

               Dietmar HILLBRAND

               Portugália

               Sara FALCÃO CASACA

               Pedro DELGADO ALVES

               Románia

               Florin-Marian NEGREA

               Andra Cristina CROITORU

               Szlovénia

               Roman KUHAR

               Maruša GORTNAR

               Szlovákia

               Martina JANÍKOVÁ

               Jana STANKOVÁ

               Finnország

               Tarja HEINILÄ-HANNIKAINEN

               Riitta MARTIKAINEN

               Svédország

               Helén LUNDKVIST

               Lars WITTENMARK

               Egyesült Királyság

               Helene REARDON-BOND

               Celia REED

         2. cikk
   Ez a határozat az elfogadásának napján lép hatályba.

      Kelt Brüsszelben, 2010. május 18-án.

            a Tanács részéről

            az elnök

         E. SALGADO

      (1)  HL L 403., 2006.12.30., 9. o.


title: 2013/339/EU: A tagállamok kormányai képviselőinek határozata ( 2013. június 26. ) a Törvényszék egy bírájának kinevezéséről

text:
               29.6.2013

               HU

               Az Európai Unió Hivatalos Lapja

               L 179/95

         A TAGÁLLAMOK KORMÁNYAI KÉPVISELŐINEK HATÁROZATA
   (2013. június 26.)
   a Törvényszék egy bírájának kinevezéséről
   (2013/339/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen 106a. cikkének (1) bekezdésére,
   mivel:

               (1)

               Az Európai Unió Bíróságának alapokmányáról szóló jegyzőkönyv 5. és 7. cikke alapján, és Josef AZIZI 2013. szeptember 1-jei hatállyal való lemondását követően Josef AZIZI hivatali idejének fennmaradó részére, azaz 2016. augusztus 31-ig a Törvényszékhez egy új bírát kell kinevezni.

               (2)

               A megüresedett hely betöltésére javasolt személy Viktor KREUSCHITZ.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Viktor KREUSCHITZ-nek a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   „A tagállamok kormányainak képviselői a 2013. szeptember 1-jétől2016. augusztus 31-ig tartó időszakra Viktor KREUSCHITZ-t a Törvényszék bírájává nevezik ki.”
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. június 26-án.

            az elnök

         R. MONTGOMERY


title: A Tanács határozata (2000. október 17.) a tagállamok pénzügyi hírszerző egységeinek az információcsere terén folytatott együttműködésére vonatkozó rendelkezésekről

text:
Fontos jogi nyilatkozat

|

32000D0642

Hivatalos Lap L 271 , 24/10/2000 o. 0004 - 0006

		A Tanács határozata(2000. október 17.)a tagállamok pénzügyi hírszerző egységeinek az információcsere terén folytatott együttműködésére vonatkozó rendelkezésekről(2000/642/IB)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 34. cikke (2) bekezdésének c) pontjára,tekintettel a Finn Köztársaság kezdeményezésére,tekintettel az Európai Parlament véleményére,mivel:(1) Az 1997. június 16-17-i amszterdami Európai Tanács jóváhagyta a szervezett bűnözés elleni küzdelemről szóló cselekvési tervet [1]. A cselekvési terv, különösen annak 26. ajánlása e) pontja azt ajánlotta, hogy a pénzügyi rendszerek pénzmosás céljára való felhasználásának megelőzéséről szóló, 1991. június 10-i 91/308/EGK tanácsi irányelv [2] alapján javítani kell a gyanús műveletekről szóló jelentések átvételére illetékes kapcsolattartási pontok közötti együttműködést.(2) Valamennyi tagállam létrehozta a pénzügyi hírszerző egységet (FIU) a 91/308/EGK irányelv alapján kapott információk gyűjtésére és elemzésére azzal a céllal, hogy a pénzmosás megakadályozása és leküzdése érdekében megállapítsa az összefüggést a gyanús pénzügyi műveletek és az alapul szolgáló bűnözői tevékenység között.(3) A szervezett bűnözéssel foglalkozó multidiszciplináris csoporton belül létrehozott, pénzmosással foglalkozó szakértői csoport által elismert célok egyike – a FIU-k és a tagállamok nyomozóhatóságai közötti, valamint a FIU-k multidiszciplináris szervezetén belül folyó információcsere mellett – a FIU-k közötti információcsere mechanizmusának javítása annak érdekében, hogy összefogják a pénzügyi, a bűnüldözési és az igazságügyi ágazatok ismereteit.(4) A Tanács 1995. márciusi következtetései világossá tették, hogy a pénzmosás elleni küzdelmet szolgáló rendszerek megszilárdítása az abban részt vevő egyes hatóságok szorosabb együttműködésétől függ.(5) A 91/308/EGK irányelv végrehajtásáról szóló, az Európai Parlamentnek és a Tanácsnak benyújtott második bizottsági jelentés meghatározza a különböző jogállással rendelkező egyes szervezeti egységek közötti kommunikációt és információcserét még mindig akadályozó nehézségeket.(6) Szoros együttműködésre van szükség a pénzmosás elleni küzdelemben érintett tagállamok megfelelő hatóságai között, és arra, hogy rendelkezzenek az említett hatóságok közötti közvetlen kommunikációról.(7) A tagállamoknak már sikerült rendelkezéseket elfogadniuk e tekintetben, főként az "Egmont csoport"-ként ismert, a FIU-k információs világhálózata által javasolt modellértékű egyetértési megállapodásban foglalt elvek alapján.(8) A tagállamoknak oly módon kell megszervezniük a FIU-kat, hogy biztosított legyen az információk és dokumentumok ésszerű időn belüli továbbítása.(9) Ez a határozat nem érinti az igazságügyi hatóságok közötti, a kölcsönös bűnügyi jogsegélyről szóló egyezményeket vagy rendelkezéseket,ELFOGADTA EZT A HATÁROZATOT:1. cikk(1) A tagállamok biztosítják, hogy a pénzmosás elleni küzdelem érdekében felfedett pénzügyi információk átvételére létrehozott vagy kijelölt FIU-k együttműködnek annak érdekében, hogy a nemzeti hatáskörüknek megfelelően a FIU-n belül összegyűjtsék, elemezzék és megvizsgálják azokat az információkat, amelyek pénzmosásra utaló tényekkel kapcsolatosak lehetnek.(2) Az (1) bekezdés céljából a tagállamok biztosítják, hogy a FIU-k – saját kezdeményezésre vagy kérésre, akár ennek a határozatnak, akár meglévő vagy jövőbeni egyetértési megállapodásoknak megfelelően – kicserélik a rendelkezésre álló olyan információkat, amelyek az információk feldolgozása vagy elemzése, illetve a FIU-nak a pénzmosással kapcsolatos pénzügyi műveleteket és az abban résztvevő természetes vagy jogi személyeket érintő vizsgálata során fontosak lehetnek.(3) Ha a tagállam FIU-ként rendőrséget jelöl ki, az adott FIU birtokában lévő, az e határozat alapján kicserélendő információkat szolgáltathatja a fogadó tagállam erre kijelölt és az (1) bekezdésben említett területen illetékes hatósága számára.2. cikk(1) A tagállamok biztosítják, hogy e határozat alkalmazásában a FIU az egyes tagállamok egyedüli egysége, amely megfelel az alábbi meghatározásnak:"Nemzeti, központi egység, amely a pénzmosás elleni küzdelem érdekében felelős az olyan felfedett pénzügyi információk átvételéért (és kéréséért, amennyiben az megengedett), elemzéséért és az illetékes hatóságokhoz történő továbbításáért, amelyek gyaníthatóan bűnözésből származó jövedelmekre utalnak, vagy ha azt belső jogszabály vagy szabályzat írja elő."(2) Az (1) bekezdéssel összefüggésben a tagállam központi egységet hozhat létre a decentralizált szervektől származó vagy nekik szóló információk átvételére, illetve továbbítására.(3) A tagállamok megjelölik az e cikk értelmében FIU-nak minősülő egységet. Ezt az információt írásban közlik a Tanács Főtitkárságával. Ez az értesítés nem érinti a FIU-k jelenlegi együttműködési kapcsolatait.3. cikkA tagállamok biztosítják, hogy a FIU-k e határozat szerinti feladatainak ellátását belső jogállásuk ne befolyásolja, függetlenül attól, hogy azok közigazgatási, bűnüldözési vagy igazságügyi hatóságok.4. cikk(1) Az e határozat alapján tett minden megkereséshez a megkereső FIU által ismert lényeges tények rövid ismertetését csatolják. A megkeresésben a FIU megjelöli a kért információ felhasználásának módját.(2) Ha e határozat alapján megkeresést terjesztenek elő, a megkeresett FIU az összes vonatkozó információt megadja, beleértve a rendelkezésre álló pénzügyi információkat és a kért bűnüldözési adatokat anélkül, hogy a tagállamok között alkalmazandó egyezmények vagy megállapodások szerinti formális megkeresésre igényt tartana.(3) Egy FIU megtagadhatja az olyan információk felfedését, amelyek a megkeresett tagállamban folyó nyomozást akadályozhatják, vagy kivételes körülmények esetén, ha az információk felfedése aránytalanul hátrányosan érintené egy természetes vagy jogi személy, vagy az érintett tagállam jogos érdekeit, illetve egyébként nem lenne összhangban a nemzeti jog alapelveivel. Az elutasítást megfelelően indokolni kell az információt kérő FIU számára.5. cikk(1) Az e határozat alapján beszerzett információkat vagy dokumentumokat az 1. cikk (1) bekezdésében előírt célokra kell felhasználni.(2) Az információk vagy dokumentumok e határozat alapján történő továbbítása során, a továbbító FIU korlátozhatja vagy feltételekhez kötheti az információknak az (1) bekezdésben meghatározottaktól eltérő célra történő felhasználását. Az információt fogadó FIU minden ilyen korlátozásnak és feltételnek. köteles eleget tenni.(3) Ha a tagállam a továbbított információkat vagy dokumentumokat nyomozás vagy büntetőeljárás során kívánja felhasználni az 1. cikk (1) bekezdésében megállapított célokra, a továbbító tagállam nem tagadhatja meg hozzájárulását ehhez a felhasználáshoz, kivéve, ha ezt nemzeti jogán alapuló korlátozás, vagy a 4. cikk (3) bekezdésében foglalt feltételek alapján teszi. A hozzájárulás megtagadását megfelelően indokolni kell.(4) A FIU-k minden szükséges intézkedést megtesznek, beleértve a biztonsági intézkedéseket is, annak biztosítására, hogy az e határozat alapján szolgáltatott információkhoz más hatóságok, szervezetek vagy hivatalok ne férhessenek hozzá.(5) A továbbított információk az Európa Tanácsnak a személyes adatok gépi feldolgozása során az egyének védelméről szóló, 1981. január 28-i egyezményének megfelelően védelemben részesülnek – figyelembe véve az Európa Tanácsnak a személyes adatok rendőrségi felhasználásának szabályozásáról szóló, 1987. szeptember 15-i R(87)15. ajánlását – legalább ugyanazon, a bizalmasságra és a személyes adatok védelmére vonatkozó szabályok által, mint amelyeket a megkereső FIU-ra vonatkozó nemzeti jogszabályok alapján alkalmazni kell.6. cikk(1) A FIU-k az alkalmazandó nemzeti jog keretében, és erre irányuló megkeresés nélkül is kicserélhetik a megfelelő információkat.(2) Az e cikk alapján továbbított információkra az 5. cikket kell alkalmazni.7. cikkA tagállamok biztosítják és elfogadják a FIU-k közötti kommunikáció megfelelő és védett csatornáit.8. cikkEzt a határozatot azoknak a kötelezettségeknek sérelme nélkül kell végrehajtani, amelyek a tagállamokat az Europol egyezményben megállapítottak szerint az Europollal szemben terhelik.9. cikk(1) Ez a határozat nem érinti a FIU-k közötti együttműködésnek – a tagállamok között megkötött vagy megkötendő egyetértési megállapodásokban kifejezett – szintjét, amennyiben az megfelel e határozatnak, illetve annak rendelkezéseit meghaladja. Ha e határozat rendelkezései meghaladják a tagállamok között megkötött bármely egyetértési megállapodás rendelkezéseit, a határozat hatálybalépésétől számított két év elteltével az adott egyetértési megállapodás helyébe ez a határozat lép.(2) A tagállamok biztosítják, hogy legkésőbb e határozat hatálybalépését követő három évvel képesek e határozat rendelkezéseinek megfelelő teljes együttműködésre.(3) A Tanács e határozatnak a hatálybalépéstől számított négy éven belül értékeli, hogy a tagállamok megfelelnek-e annak, és további rendszeres értékelések elvégzéséről határozhat.10. cikkEzt a határozatot alkalmazni kell Gibraltárra. Ennek érdekében, a 2. cikk ellenére, az Egyesült Királyság értesítheti a Tanács Főtitkárságát a Gibraltárban található FIU-ról.11. cikkEz a határozat 2000. október 17-én lép hatályba.Kelt Luxembourgban, 2000. október 17-én.a Tanács részérőlaz elnökÉ. Guigou[1] HL C 251., 1997.8.15., 1. o.[2] HL L 166., 1991.6.28., 77. o.--------------------------------------------------


title: A Tanács határozata ( 2010. március 8. ) a munkavállalók szabad mozgásával foglalkozó tanácsadó bizottság két máltai tagjának kinevezéséről

text:
               11.3.2010

               HU

               Az Európai Unió Hivatalos Lapja

               C 60/2

         A TANÁCS HATÁROZATA
   (2010. március 8.)
   a munkavállalók szabad mozgásával foglalkozó tanácsadó bizottság két máltai tagjának kinevezéséről
   2010/C 60/03
   AZ EURÓPAI UNIÓ TANÁCSA,
   tekintettel a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendeletre (1), és különösen annak 26. és 27. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2008. szeptember 25-i (2), 2008. október 13-i (3) és 2009. május 25-i (4) határozataival kinevezte a munkavállalók szabad mozgásával foglalkozó tanácsadó bizottság tagjait és póttagjait a 2008. szeptember 25-től2010. szeptember 24-ig terjedő időszakra, egyes tagok – köztük a munkáltatói szervezetek képviselőinek kategóriájába tartozó máltai tagok – kivételével.

               (2)

               A két betöltetlen helyre a máltai kormány benyújtotta jelöléseit,

         A KÖVETKEZŐKÉPPEN HATÁROZOTT:
   Egyetlen cikk
   A Tanács kinevezi a munkavállalók szabad mozgásával foglalkozó tanácsadó bizottság tagjainak a következő személyeket a 2010. szeptember 24-ig terjedő időszakra:
   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Málta

               Joshua ZAMMIT
               Reginald FAVA

      Kelt Brüsszelben, 2010. március 8-án.

            a Tanács részéről

            az elnök

         C. CORBACHO

      (1)  HL L 257., 1968.10.18., 2. o.

      (2)  HL C 253., 2008.10.4., 7. o.

      (3)  HL C 264., 2008.10.17., 5. o.

      (4)  HL C 123., 2009.6.3., 11. o.


title: A Tanács 2008/783/KKBP határozata ( 2008. szeptember 15. ) az Európai Unió és a Horvát Köztársaság között a Horvát Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről

text:
               9.10.2008

               HU

               Az Európai Unió Hivatalos Lapja

               L 268/32

         A TANÁCS 2008/783/KKBP HATÁROZATA
   (2008. szeptember 15.)
   az Európai Unió és a Horvát Köztársaság között a Horvát Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2007. október 15-én elfogadta az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló 2007/677/KKBP együttes fellépést (1).

               (2)

               Az együttes fellépés 10. cikke (3) bekezdésében foglaltaknak megfelelően a harmadik államok részvételére vonatkozó részletes szabályok a Szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség az Európai Unió Tanácsa főtitkárának/a közös kül- és biztonságpolitika főképviselőjének támogatásával tárgyalásokat folytatott az Európai Unió és a Horvát Köztársaság között a Horvát Köztársaságnak az EUFOR Tchad/RCA műveletben történő részvételéről szóló megállapodás (a megállapodás) megkötéséről.

               (4)

               A megállapodást az Európai Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A Tanács az Európai Unió nevében jóváhagyja az Európai Unió és a Horvát Köztársaság között a Horvát Köztársaságnak az Európai Unió csádi köztársasági és közép-afrikai köztársasági katonai műveletében történő részvételéről szóló megállapodást.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt vagy személyeket.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. szeptember 15-én.

            a Tanács részéről

            az elnök

         B. KOUCHNER

      (1)  HL L 279., 2007.10.23., 21. o.
    ---documentbreak---

               9.10.2008

               HU

               Az Európai Unió Hivatalos Lapja

               L 268/33

         FORDÍTÁS
   MEGÁLLAPODÁS
   az Európai Unió és a Horvát Köztársaság között a Horvát Köztársaságnak az Európai Unió csádi köztársasági és közép-afrikai köztársasági katonai műveletében (EUFOR Tchad/RCA művelet) történő részvételről
   AZ EURÓPAI UNIÓ (EU)
   egyrészről, és
   A HORVÁT KÖZTÁRSASÁG
   másrészről
   a továbbiakban: a „Felek”,
   FIGYELEMBE VÉVE:
   az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP tanácsi együttes fellépésnek az Európai Unió Tanácsa általi elfogadását,
   a Horvát Köztársaság felkérését az EU által vezetett műveletben való részvételre,
   a haderő létrehozásának sikeres befejezését, valamint az EU műveleti parancsnok és az EU Katonai Bizottsága ajánlását a Horvát Köztársaság haderőinek az EU által vezetett műveletben való részvételével kapcsolatos megállapodásra vonatkozóan,
   a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló, 2008. február 13-i CHAD/1/2008 politikai és biztonsági bizottsági határozatot (1), valamint az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló, 2008. március 18-i CHAD/2/2008 politikai és biztonsági bizottsági határozatot (2), amelyek mindegyikét a Politikai és Biztonsági Bizottság 2008. május 14-i CHAD/3/2008 politikai és biztonsági bizottsági határozat (3) és a 2008. szeptember 2-i CHAD/4/2008 politikai és biztonsági bizottsági határozata (4) módosította,
   a Horvát Köztársaság 2008. július 15-i határozatát az EUFOR Tchad/RCA műveletben való részvételről,
   A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   A Horvát Köztársaság e megállapodás rendelkezéseivel és bármely szükséges végrehajtási rendelkezéssel összhangban csatlakozik az Európai Unió csádi köztársasági és közép-afrikai köztársasági katonai műveletéről szóló, 2007. október 15-i 2007/677/KKBP együttes fellépéshez (EUFOR Tchad/RCA), valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EUFOR Tchad/RCA művelet kiterjesztéséről határoz.
   (2)   A Horvát Köztársaságnak az EUFOR Tchad/RCA művelethez való hozzájárulása nem érinti az Európai Unió döntéshozatali autonómiáját.
   (3)   A Horvát Köztársaság biztosítja, hogy az EUFOR Tchad/RCAműveletben részt vevő hadereje és állománya a következőkkel összhangban teljesíti misszióját:

               —

               a 2007/677/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   A Horvát Köztársaság által a művelethez biztosított haderő és állomány a megbízatását kizárólag az EUFOR Tchad/RCA művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   A Horvát Köztársaság bármely, a műveletben való részvételében bekövetkezett változásról kellő időben tájékoztatja az EUFOR Tchad/RCA műveleti parancsnokot.
   2. cikk
   Haderők jogállása
   (1)   A Horvát Köztársaság részéről az EUFOR Tchad/RCA művelethez biztosított haderő és állomány jogállására az Európai Unió és az érintett államok között megállapodott, a haderők jogállásáról szóló rendelkezéseket kell alkalmazni.
   (2)   A Csádi Köztársaság és a Közép-afrikai Köztársaság területén kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és a parancsnoki elemek, valamint a Horvát Köztársaság közötti megállapodásokat kell alkalmazni.
   (3)   Az e cikk (1) bekezdésében említett, a haderők jogállásáról szóló rendelkezések sérelme nélkül a Horvát Köztársaság joghatósággal rendelkezik az EUFOR Tchad/RCA műveletben részt vevő haderejét és állományát illetően.
   (4)   A Horvát Köztársaság felel az EUFOR Tchad/RCA műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. A Horvát Köztársaság felel a hadereje és állománya bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   A Horvát Köztársaság vállalja, hogy e megállapodás aláírásakor nyilatkozatot tesz arra vonatkozóan, hogy az EUFOR Tchad/RCA műveletben részt vevő bármely állam elleni igényekről lemond. Az ilyen nyilatkozat szövegét mellékletként csatolják e megállapodáshoz.
   3. cikk
   Minősített információ
   (1)   A Horvát Köztársaság megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozatban (5) foglalt, az Európai Unió Tanácsa biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az Európai Unió és a Horvát Köztársaság között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az EUFOR Tchad/RCA művelettel összefüggésben is alkalmazni kell.
   4. cikk
   Parancsnoki lánc
   (1)   Az EUFOR Tchad/RCA műveletben részt vevő haderő és állomány valamennyi tagja teljes mértékben saját nemzeti hatóságának parancsnoksága alatt áll.
   (2)   A nemzeti hatóságok haderejük és állományuk műveleti és harcászati parancsnokságát és/vagy ellenőrzését átruházzák az EUFOR Tchad/RCA műveleti parancsnokra. Az EUFOR Tchad/RCA műveleti parancsnok jogosult hatáskörét átruházni.
   (3)   A Horvát Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EUFOR Tchad/RCA műveleti parancsnok – a Horvát Köztársasággal folytatott konzultációt követően – bármikor kérheti a Horvát Köztársaság hozzájárulásának visszavonását.
   (5)   A Horvát Köztársaság saját nemzeti kontingensének az EUFOR Tchad/RCA műveletben való képviseletére katonai főképviselőt nevez ki. A katonai főképviselő konzultál az EU-erők főparancsnokával a műveletet érintő valamennyi kérdésben, továbbá napi szinten felel a kontingens fegyelméért.
   5. cikk
   Pénzügyi szempontok
   (1)   A Horvát Köztársaság viseli a műveletben való részvételével kapcsolatos valamennyi költséget, azon költségek kivételével, amelyek az e megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei (Athena) közös költségei finanszírozása igazgatási mechanizmusának létrehozásáról szóló, 2007. május 14-i 2007/384/KKBP tanácsi határozat (6) értelmében közös finanszírozásban részesülnek.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén a Horvát Köztársaság – felelőssége megállapítása esetén – kártérítést fizet az e megállapodás 2. cikke (1) bekezdésében említett, a haderők jogállására vonatkozó rendelkezésekben, amennyiben ilyen létezik, meghatározott feltételek szerint.
   6. cikk
   A közös költségekhez való hozzájárulás
   A Horvát Köztársaság mentesül az EUFOR Tchad/RCA művelet közös költségeihez való hozzájárulás alól.
   7. cikk
   Az e megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsa főtitkára/a közös kül- és biztonságpolitika főképviselője és a Horvát Köztársaság megfelelő hatóságai között jön létre.
   8. cikk
   A szerződéses kötelezettségek nem teljesítése
   Amennyiben az egyik Fél nem teljesíti az előző cikkekben meghatározott kötelezettségeit, úgy a másik Fél egy hónapos felmondási idő mellett, írásbeli értesítés útján felmondhatja ezt a megállapodást.
   9. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a Felek egymás között diplomáciai úton rendezik.
   10. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a Felek értesítik egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás addig marad hatályban, ameddig a Horvát Köztársaság hozzájárul az EUFOR Tchad/RCA művelethez.

      Kelt Brüsszelben, 2008. szeptember 26-án, angol nyelven, két eredeti példányban.

            az Európai Unió részéről

            a Horvát Köztársaság részéről

      (1)  HL L 56., 2008.2.29., 64. o.

      (2)  HL L 107., 2008.4.17., 60. o.

      (3)  HL L 144., 2008.6.4., 82. o.

      (4)  HL L 247., 2008.9.16., 54. o.

      (5)  HL L 101., 2001.4.11., 1. o.

      (6)  HL L 152., 2007.6.13., 14. o.
   MELLÉKLET
   A MEGÁLLAPODÁS 2. CIKKÉNEK (5) ÉS (6) BEKEZDÉSÉBEN EMLÍTETT NYILATKOZATOK
   Az EU-tagállamok nyilatkozata
   „Az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP együttes fellépést alkalmazó EU-tagállamok, a belső jogrendjük által megengedett mértékben, lehetőség szerint igyekeznek lemondani a Horvát Köztársasággal szemben – saját állományuk tagjainak sérülése, halála, vagy a tulajdonukat képező és az EUFOR Tchad/RCA művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állománynak a Horvát Köztársaságból származó tagja az EUFOR Tchad/RCA művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét, vagy

               —

               a Horvát Köztársaság tulajdonát képező vagyontárgy használata okozta, amennyiben a vagyontárgyat az EUFOR Tchad/RCA művelettel kapcsolatban használták, kivéve az ezen vagyontárgyat használó EUFOR Tchad/RCA művelet állománya Horvát Köztársaságból származó tagjának súlyos gondatlansága vagy szándékos kötelezettségszegése esetét.”

         A Horvát Köztársaság nyilatkozata
   „Az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP együttes fellépéshez csatlakozó Horvát Köztársaság, a belső jogrendje által megengedett mértékben, lehetőség szerint igyekszik lemondani az EUFOR Tchad/RCA műveletben részt vevő bármely más állammal szemben – saját állománya tagjának sérülése, halála, vagy a saját tulajdonát képező és az EUFOR Tchad/RCA művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EUFOR Tchad/RCA művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EUFOR Tchad/RCA műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EUFOR Tchad/RCA művelet állománya tagjának súlyos gondatlansága vagy szándékos kötelességszegése esetét.”


title: 2006/710/EK,Euratom: A Tanács és a Bizottság határozata ( 2006. szeptember 25. ) az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv elfogadásáról

text:
               1.11.2006

               HU

               Az Európai Unió Hivatalos Lapja

               L 303/7

      A TANÁCS ÉS A BIZOTTSÁG HATÁROZATA

   (2006. szeptember 25.)
   az egyrészről az Európai Közösségek és azok tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyv elfogadásáról
   (2006/710/EK, Euratom)
   AZ EURÓPAI UNIÓ TANÁCSA,
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének utolsó mondatára, valamint 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 181a. cikkére, 300. cikke (2) bekezdésének második mondatával és 300. cikke (3) bekezdésének első albekezdésével összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a 2003. április 16-i csatlakozási szerződésre és különösen annak 2. cikke (3) bekezdésére,
   tekintettel a csatlakozási szerződéshez csatolt csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel a Tanács jóváhagyására, az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és annak tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült, és az Európai Unión belül végbement intézményi és jogi változásokhoz kapcsolódó egyes technikai kiigazításokat előíró jegyzőkönyvet az Európai Közösség és tagállamai nevében, 2004. április 30-án a Tanács 2006/709/EK határozatának (2) megfelelően aláírták.

               (2)

               A jegyzőkönyv a csatlakozás időpontjától kezdődően a hatálybalépés időpontjáig átmeneti jelleggel alkalmazandó.

               (3)

               A jegyzőkönyvet el kell fogadni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, az Európai Atomenergia-közösség és a tagállamok jóváhagyják az egyrészről az Európai Közösségek és annak tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodáshoz csatolt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozására figyelemmel készült jegyzőkönyvet.
   A jegyzőkönyv szövegét (3) csatolták e határozathoz.
   2. cikk
   A Tanács elnöke a jegyzőkönyv 4. cikkének megfelelően értesítést nyújt be az Európai Közösség és tagállamai nevében. A Bizottság elnöke ezzel egy időben szintén értesítést nyújt be az Európai Atomenergia-közösség nevében.

      Kelt Brüsszelben, 2006. szeptember 25-én.

            a Tanács részéről

            az elnök

         M. PEKKARINEN

            a Bizottság részéről

            az elnök

         J. M. BARROSO

      (1)  HL C 174. E, 2005.7.14., 16. o.

      (2)  Lásd e Hivatalos Lap 1. oldalát.

      (3)  Lásd e Hivatalos Lap 3. oldalát.


title: A Tanács határozata 1985. december 20-i az Európai Szociális Alap feladatairól szóló 83/516/EGK határozat Spanyolország és Portugália csatlakozása miatt bekövetkező módosításáról

text:
Fontos jogi nyilatkozat

|

31985D0568

Hivatalos Lap L 370 , 31/12/1985 o. 0040 - 0040 finn különkiadás fejezet 5 kötet 4 o. 0072  spanyol különkiadás fejezet 05 kötet 5 o. 0024  svéd különkiadás fejezet 5 kötet 4 o. 0072  portugál különkiadás fejezet 05 kötet 5 o. 0024

		A Tanács határozata(1985. december 20.)az Európai Szociális Alap feladatairól szóló 83/516/EGK határozat Spanyolország és Portugália csatlakozása miatt bekövetkező módosításáról(85/568/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 126. cikkére,tekintettel a Bizottság által benyújtott határozat-tervezetre,tekintettel az Európai Parlament véleményére,tekintettel a Gazdasági és Szociális Bizottság véleményére,mivel a 83/516/EGK [1] határozat 7. cikkének (3) bekezdése kimondja, hogy a 3. cikk (1) bekezdésében említett programokra jutó teljes előirányzatok 40 %-át a foglalkoztatás fejlesztését célzó programok támogatására kell fordítani Franciaország tengerentúli megyéiben, Görögországban, Grönlandon, Írországban, a Mezzogiorno területén és Észak-Írországban; mivel Grönland említése Grönlandnak a Közösségből való kiválásával semmissé vált;mivel Spanyolország és Portugália csatlakozása következtében a közösségi rendeleteket meg kell változtatni, különös tekintettel az Európai Gazdasági Közösségnek a Csatlakozási Szerződés záróokmányának mellékletében szereplő nyilatkozatára, melynek értelmében Spanyolország és Portugália részesül az Európai Szociális Alap forrásaiból;mivel a 83/516/EGK határozat 7. cikkének (3) bekezdésére tekintettel meg kell határozni Spanyolország és Portugália társadalmi-gazdasági szempontból különösen elmaradott régióit, ahol a foglalkoztatás fejlesztését célzó projektek támogatására igénybe vehető az említett határozat 3. cikkének (1) bekezdésében szereplő programokra rendelkezésre álló előirányzat;mivel ezen előirányzat arányát növelni kell annak érdekében, hogy új pénzügyi egyensúly jöjjön létre egyrészt a különösen hátrányos helyzetű régiókban, másrészt a nagyarányú és tartós munkanélküliség által sújtott és/vagy az ipari és iparági szerkezetátalakítás által érintett régiókban megvalósuló, a foglalkoztatás fejlesztését célzó programok között,A KÖVETKEZŐKÉPPEN HATÁROZOTT:1. cikk"(3) 1986. január 1-jétől 1988. december 31-ig a 3. cikk (1) bekezdésében említett programokra jutó teljes előirányzat 44,5 %-át azon programokra kell fordítani, amelyek támogathatóak és megfelelnek az Alap kezelésére vonatkozó iránymutatásoknak és amelyek célja a foglalkoztatás fejlesztése Görögországban, Andalúzia, a Kanári-szigetek, Kasztília és Leon, Kasztília–La Mancha, Extremadura, Galicia, Murcia, Ceuta, valamint Melilla autonóm régiók területén, Franciaország tengerentúli megyéiben, Írországban, a Mezzogiorno területén, Portugáliában és Észak-Írországban. A fennmaradó előirányzatokat az egyéb, nagyarányú vagy tartós munkanélküliség által sújtott és/vagy ipari és ágazati szerkezetátalakítás alatt álló területeken megvalósuló foglalkoztatási programokra kell összpontosítani."2. cikkEz a határozat 1986. január 1-jén lép hatályba, amennyiben Spanyolország és Portugália csatlakozási szerződése hatályba lép.Kelt Brüsszelben, 1985. december 20-án.a Tanács részérőlaz elnökR. Krieps[1] HL L 289. szám, 1983.10.22., 38. o.--------------------------------------------------


title: 2005/704/EK: A Bizottság határozata (2005. október 11.) a Kínai Népköztársaságból származó egyes magnezittéglák behozatalára vonatkozó dömpingellenes eljárással kapcsolatban felajánlott kötelezettségvállalás elfogadásáról

text:
               12.10.2005

               HU

               Az Európai Unió Hivatalos Lapja

               L 267/27

      A BIZOTTSÁG HATÁROZATA

   (2005. október 11.)
   a Kínai Népköztársaságból származó egyes magnezittéglák behozatalára vonatkozó dömpingellenes eljárással kapcsolatban felajánlott kötelezettségvállalás elfogadásáról
   (2005/704/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. cikkére,
   a tanácsadó bizottsággal folytatott konzultációt követően,
   mivel:
   A.   ELJÁRÁS

               (1)

               Az 552/2005/EK rendelettel (2) a Bizottság a Kínai Népköztársaságból (a továbbiakban: KNK) származó egyes magnezittéglák közösségi behozatalára ideiglenes dömpingellenes vámot vetett ki.

               (2)

               Az ideiglenes dömpingellenes intézkedések elfogadását követően a Bizottság folytatta a dömpinggel, a kárral és a közösségi érdekkel kapcsolatos vizsgálatot. A vizsgálat végleges megállapításait és következtetéseit a KNK-ból származó egyes magnezittéglák behozatalára kivetett végleges dömpingellenes vámról és az ideiglenes vám végleges beszedéséről szóló 1659/2005/EK tanácsi rendelet (3) tartalmazza.

               (3)

               A vizsgálat megerősítette a KNK-ból származó egyes magnezittéglák behozatalához kapcsolódó kárt okozó dömpingre vonatkozó ideiglenes megállapításokat.

         B.   KÖTELEZETTSÉGVÁLLALÁS

               (4)

               Az ideiglenes dömpingellenes intézkedések elfogadását követően Yingkou Qinghua Refactories Co. Ltd, a Kínai Népköztársaságban található egyik együttműködő exportáló termelő, árra vonatkozó és mennyiségi felső határral kombinált kötelezettségvállalási ajánlatot tett az alaprendelet 8. cikke (1) bekezdésének megfelelően. A kötelezettségvállalásban a vállalat felajánlotta, hogy az érintett terméket a mennyiségi felső határon belül vagy a dömping kárt okozó hatásait kiküszöbölő árszint felett adja el. A mennyiségi felső határon túli behozatalra dömpingellenes vámot vetnek ki.

               (5)

               A vállalat továbbá rendszeresen és részletesen tájékoztatja a Bizottságot a Közösségbe irányuló kiviteléről, hogy ezáltal a Bizottság hatékonyan ellenőrizhesse a vállalt kötelezettséget. Ezenkívül a vállalat értékesítési struktúrája alapján a Bizottság úgy véli, a vállalt kötelezettség megkerülésének veszélye korlátozott.

               (6)

               Ezt tekintetbe véve a kötelezettségvállalás elfogadhatónak tekinthető.

               (7)

               Annak érdekében, hogy a Bizottság hatékonyan felügyelhesse a kötelezettségvállalás vállalat általi teljesítését, amikor a kötelezettségvállalásnak megfelelően a szabad forgalomba bocsátásra irányuló kérelmet beterjeszti az illetékes vámhatósághoz, a vám megfizetése alóli mentesség feltétele egy olyan számla bemutatása, amely legalább az 1659/2005/EK tanácsi rendelet mellékletében felsorolt adatokat tartalmazza. Ez az információs szint azért is szükséges, hogy a vámhatóságok kellő pontossággal tudják megállapítani, hogy a szállítás a kereskedelmi dokumentumokban foglaltak szerint zajlik-e. Amennyiben ilyen számla nem kerül bemutatásra, vagy nem a vámvizsgálatnál bemutatott termékre vonatkozik, úgy ahelyett a dömpingellenes vám megfelelő összegét kell megfizetni.

               (8)

               A kötelezettségvállalás tiszteletben tartásának hatékony biztosítása érdekében a fent említett tanácsi rendelettel felhívták az importőrök figyelmét arra, hogy a kötelezettségvállalás bármilyen megszegése az érintett ügyletek tekintetében a dömpingellenes vám visszamenőleges alkalmazását eredményezheti.

               (9)

               A kötelezettségvállalás megszegése vagy visszavonása esetén a Tanács által a 9. cikk (4) bekezdésének megfelelően kivetett dömpingellenes vám az alaprendelet 8. cikkének (9) bekezdése révén automatikusan kivetésre kerül,

         ELFOGADTA EZT A HATÁROZATOT:
   1. cikk
   A Kínai Népköztársaságból származó egyes magnezittéglák behozatalát érintő dömpingellenes eljárással kapcsolatban az alábbiakban meghatározott exportáló termelő által vállalt kötelezettségvállalás elfogadásra kerül.

               Ország

               Vállalat

               Kiegészítő TARIC-kód

               Kínai Népköztársaság

               Yingkou Qinghua Refractories Co. Ltd, Qinghuayu Village, Qinghua District, Dashiqiao City, Liaoning Province, 115100, KNK

               A636

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2005. október 11-én.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

      (2)  HL L 93, 2005.4.12., 6. o.

      (3)  Lásd e Hivatalos Lap 1 oldalát.